SUID-AFRIKAANSE RADIOLIGA NUUS VIR SONDAG 04 NOVEMBER 
2018 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur ZSGJPL. `n Potgooi is ook beskikbaar op die Liga se web 
tuiste. 'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin vanoggend die bulletin met die nuus van twee stil sleutels. 


Dit is met leedwese dat ons moet aankondig dat die sleutels van Johan Smit, 
ZSSAAK en Howard Ware, ex-ZS$67S op Donderdag 1 November 2018 stil 
geword het. 


Johan was `n stigterslid, die eerste voorsitter en 'n erelid van die Noord-Kaapse 
Amateur radioklub, ZS3NC. Ons betuig ons opregte meegevoel aan sy familie 
en vriende. 


Howard was `n sentrale lid in die vormende fases van SARL Hamnet Gauteng 
Suid. Ons betuig ons opregte meegevoel aan Melanie, Jono en Matt, familie en 
vriende. 


POUSE 

In die nuus vandag; 

SONDAG 11 NOVEMBER IS HERINNERINGS DAG 

DIE SARL BHF WERKGROEP KIES 'N KOORDINEERDER 

en 

JOU KANS OM R1 000 TE WEN 

Bly ingeskakel vir meer inligting oor hierdie en ander interessante nuusitems. 


DIE AMATEUR RADIO TODAY PROGRAM VANDAG OP `N VERSKIL- 
LENDE HERHALER 


Vandag Sondag 4 November word Amateur Radio Today uitgesaai op die 145,725 
MHEZ Pretoria Klub-herhaler en nie op die 145,750 MHZ herhaler wat deur SARL 
HAMNET gebruik word om die Pretoria Fietswedren te ondersteun. 


SONDAG 11 NOVEMBER IS HERINNERINGS DAG 


Om 10:45 SAT op Sondag 11 November 2018, sal Amateur Radio Today `n 
Herinnering Dag-boodskap deur Ds Jan Kramer, ZS6JRK uitsaai. As `n teken 


van respek en ter herinnering aan diegene wat hul lewens in diens van hul land 
verloor het, word jy versoek om radio stilte te handhaaf vanaf 10:45 tot 11:00 
SAT. 


DIE SARL BHF WERKGROEP KIES 'N KOORDINEERDER 


Dick (Coates, ZSGBUN is gekies as die Koërdineerder vir die SARL 
BHEF/UHF/Mikrogolf werkgroep. Die totstandkoming van die werkgroep 
te danke aan besprekings by die onlangse gesamentlike SARL/AMSATSA 
werkswinkel wat by die NARS gehou is. Die werkgroep het hierdie week op 
Skype vergader en het ooreengekom oor twee hoof aanvanklike inisiatiewe om 
die bevordering van aktiwiteite op bande bo 30 MHZ van die grond af te kry. 


Aangesien `n aantal bakens reeds in Suid-Afrika bedryf word, is daar 
ooreengekom om `n omvattende lys op te stel en die inligting op die SARL-web 
en in die nuus te publiseer. Dick doen `n beroep op baken operateurs om al die 
inligting na vhfnews@sarl.org.za te stuur. 


Die tweede aanvanklike inisiatief is om `n twee meter baken in die bo Karoo- 
gebied op te rig. Die werkgroep sal weer op 15 November om 20:30 vergader. 
Dit is `n ope uitnodiging om by die bespreking aan te sluit. Om deel te neem, 
maak seker dat jy `n opgedateerde weergawe van Skype het. As jy 'n voorstel 
het wat jy graag wil bespreek, stuur dit asseblief na vhfnews@sarl.org.za en dit 
sal aan alle deelnemers voor die Skype-vergadering versprei word. Sluit asseblief 
ook jou Skype-naam in sodat jy verbind kan word. 


'N SDR CUBESAT WORD BEPLAN 


AMSAT SA het aangekondig dat werk aan `n digitale projek met `n sagteware- 
gedefinieerde transponder parallel met sy analoog Kletskous CubeSat sal 
plaasvind. (Genoem AfriGUBE, sal die CubeSat dieselfde ruimte raam as 
KLETSKOUS gebruik. Anton Janovsky bou tans `n prototipe transponder. 
AMSATSA nooi persone wat belangstel om deel te word van die ontwikkeling 
span om hul besonderhede aan admin@amsatsa.org.za te stuur. 


Intussen word die ontwikkeling en finale konstruksie van die AMSAT SA KLET- 
SKOUS getref deur die veroudering van elektroniese komponente. Dit dwing 
ongewenste ontwerp veranderings wat gemaak moet word om te verseker dat 
wanneer die tyd aan breek om die finale bekendstelling eenheid te bou, die hoof 
komponente nog beskikbaar is. Die KLETSKOUS-span het besluit om die on- 
twerp van KLETSKOUS te vries en 'n aantal toestelle te koop om toekomstige 
veroudering proaktief te versag. Hierdie besluit sal ook die proses om 'n finale 
satelliet op die tafel te sit bespoedig. “Elke keer as ons ontwerpe verander omdat 
komponente verouderd is, is soos om die ontwerp van voor af te begin, wat dik- 
wels nuwe probleme skep wat opgelos moet word,” het Hannes Coetzee, ZS6BZP, 
gesê. “Deur die ontwerp te vries, met ander woorde om `n finale besluit te neem 
oor die hoof gespesialiseerde toestelle wat gebruik gaan word, sal ons die proses 
om `n vlug verwerkingseenheid op die tafel kan bespoedig.” 


KLETSKOUS is nie 'n handboek ontwerp nie. Die meeste van die sub- 
komponente wat KLETSKOUS opmaak is ontwerp en gebou deur die 
vrywilliger span. “Ons het nie die finansies om uit te gaan nie en sub-eenhede 
te koop en dit net in te skakel nie,” het Hannes gesê. 


AMSAT SA hou sy 2019 Ruimte Simposium op Saterdag 16 Maart 2019 
in Gauteng. Die tema van die konferensie is “Ruimtewetenskap met Ama- 
teur Radio”. Referaat voorstelle word uitgenooi. Stuur jou opsomming na 
admin@amsatsa.org.za. 


Jy luister aan nuus uitsending van die Suid-Afrikaanse Radioliga 
DIE TWEEDE BEEN VAN DIE SARL BHF/UHF ANALOOG KOMPETISIE 


Die tweede been van die SARL BHF/UHF Analoog kompetisie vind plaas vanaf 
10:00 UTC op Saterdag 10 November tot 10:00 UTC op Sondag 11 November 
2018 met FM, ESB en Gelykgolf aktiwiteit op 6, 4 en 2 meter, 70 en 23 cm en 
hoër. Jy kan deelneem as `n enkele operateur stasie, `n multi-operateur stasie, 
'n draagbare of veld stasie of `n beperkte 4 uur stasie. Kry al die inligting op 
bladsy 45 van die Blou Boek 2018. 


HIER IS 'N KANS OM R1 000 TE WEN 


Geniet jy om toerusting te bou om in of buite die Radiokamer te gebruik? Of 
die skryf van sagteware wat gebruik word vir amateur radio? `Wel, hoekom 
skryf jy nie in vir die toekenning van die Tinus Lange 7066 Tegniese Uitne- 
mendheidstoekenning? Die toekenning word jaarliks aan die Liga-lid gegee wat 
'n tegniese projek in enige van die volgende kategorieë voorlê, a) die ontwerp 
en/of konstruksie van projekte soos `n voorversterker, SWR-brug, outomatiese 
ID, praktiese antenna idees, mas, draagbare toerusting, kragtoevoer, ens., of b) 
enige sagteware vir gebruik in amateur radio. 


Die voorlegging moet die werklike items insluit (indien grootte en massa dit toe- 
laat) of fotos (veral in die geval van antennas, maste, ens.) En `n volledige artikel 
met illustrasies/prente, gereed vir publikasie in Radio Z7S. Alle inskrywings sal 
vertoon moet word (waar prakties, andersins fotos) by die SARL Nasionale Kon- 
vensie en die toekenning sal by die Jaarlikse Toekennings Dinee oorhandig word. 
Die toekenning is `n geraamde sertifikaat en 'n kontantprys van R1 000. Die 
sluitingsdatum vir inskrywings is Donderdag 31 Januarie 2019 en moet gestuur 
word aan secretary@sarl.org.za. 


DIE UITSLAE VAN DIE SARL BHEF/UHF DIGITALE KOMPETISIE 


Die uitslae van die SARL BHF/UHF Digitale Kompetisie wat in September 
2018 gehou is, is vrygestel. Die volledige uitslae is beskikbaar op die SARL 
webwerf onder `Contest Results. 


1ste André Botes, ZS2ACP - 42 038 punte 2de Pieter Jacobs, V51PJ - 38 409 
punte 3de Carl Minne, ZS6CBO en Rikus de Lange, ZS4A - 4 264 punte 


OVERBERG ARK JAAREINDE FUNKSIE 


Die Overberg Amateurradioklub hou hul jaareinde funksie op 10 November by 
die @TH van John, ZS1DI, by Stanford. Daar sal `n kort vergadering wees 
en dan begin die pret met `n mini snuffelmark en ander aktiwiteite. Dit is 
die gewone bring en braai en besoekers is welkom. Jy kan kampeer as jy so 
geneig is. Kontak Andre, ZS1A7, by 072 729 1680 of 028 514 2018 vir verdere 
besonderhede. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan veral met sonsopkoms en sonsondergang moont- 
like goeie openinge op die 15 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 
Om die bulletin mee af te sluit, 'n opsomming van ons hoof berig: 


Om 10:45 SAT op Sondag 11 November 2018, sal Amateur Radio Today `n 
Herinnering Dag-boodskap deur Ds Jan Kramer, ZS6JRK uitsaai. As `n teken 
van respek en ter herinnering aan diegene wat hul lewens in diens van hul land 
verloor het, word jy versoek om radio stilte te handhaaf vanaf 10:45 tot 11:00 
SAT. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today”. Daar is herleiding op 7 082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 Sentraal Afrika Tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur `n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radioliga, 
saamgestel deur Andy Cairns, ZS6GADY, geredigeer deur Vivian Dold, ZS6VD, 
EE AR N N 


Die Afrikaanse Nuusspan groet nou en wens u 'n mooi week toe. Totsiens. /EX 


